
Bevezető rész

A Házirendet a Nyírség Szakközépiskola tantestülete készítette a diákönkormányzat javasla​tainak figyelembevételével és egyetértésével. 

A Nyírség Szakközépiskola minden használójától elvárja, hogy betartsa a Házirendben foglaltakat és másokat is ösztönözzön ezek betartására. 

Iskolánk minden diákja járuljon hozzá magatartásával az iskola anyag- és energiatakarékos valamint biztonságos üzemeltetéséhez. A diákok kulturált viselkedése segítse, hogy a tanár-diák és a diák-diák kapcsolatok olyan iskolai légkört teremtsenek, mely segíti a tanítás-tanulás folya​matát és az önfejlesztést. Növelje szellemi és testi képességeit, gyarapítsa szakmai tudását, és fejlessze személyiségét! A védje az iskola becsületét, gazdagítsa hagyományait, óvja a közösség tulajdonát.
A tanulók kötelességei

Tíz perccel az első tanóra előtt kell megérkezni az iskolába. Az órarendben előírt órakezdésre elő kell készülni az érdemi munkához.

Az óra megkezdése után késve érkező diákot a tanár bejegyzi az osztálynaplóba. Az első 3 indokolatlan késés igazolatlan órát von maga után, a továbbiakban minden indokolatlan késés újabb igazolatlan órát jelent. 

Előrelátható hiányzását bejelenti az osztályfőnöknek. Előre nem látható hiányzás esetén értesíti osztályfőnökét vagy az iskolát a hiányzás első napján. Mulasztását az iskolába érkezést követő három napon belül igazolja.

Rendkívüli esetben előzetesen engedélyt kérhet az iskolából való távolmaradásra évente egyszer 3 napra az osztályfőnöktől, több napra az igazgatótól.

Megőrzi az iskola és a környezete tisztaságát. Különösen ügyel a WC tisztaságára és higiéniájára. A hölgyek ne dobják a tisztasági betétjüket a WC-kagylóba, hanem tegyék a mellette lévő szemetesbe! 

Ügyeljenek a számítógépek épségére és tisztaságára, nem szabad összefirkálni.

A tűz- és balesetvédelmi előírásokat mindenki köteles betartani. (Tűz vagy baleset esetén azonnal értesíti a tanárt vagy az igazgatót vagy az iskolatitkárt. Ha ez nem lehetséges, szükség esetén a hatóságot.)

Az iskolában, illetve az iskola által szervezett foglalkozásokon tilos a szeszesital és a kábító hatású szerek fogyasztása! Dohányozni csak az épületen kívül a kijelölt helyen szabad! 

Tanórára mobiltelefont csak kikapcsolt állapotban a táskában szabad bevinni. 

Az épületen belül étkezni az elméleti teremben vagy a folyosón lehet. A számítógépes tan​ter​mekben étkezni tilos! Itt ételt, italt csak a táskában szabad tartani. 

Az iskola kapuját jövetelkor és távozáskor be kell zárni! Ügyeljenek saját és társaik, valamint az iskola értékeire! Előzzük meg a tolvajlást! Nagyobb értékű tárgyat vagy pénzt az iskolába ne hozzon, azért az iskola felelősséget nem vállal. 

Bánjon takarékosan az iskola anyagi eszközeivel és az energiával! Óvja az iskola épületét, berendezését! Vállalja, hogy az általa okozott kárt megtéríti.

Csak a szaktanár által bevitt számítógépes adathordozókat szabad használni. A számítógépes termekbe tilos bevinni saját, otthon használt, nem a szaktanár által adott adathordozót (flopi, CD, DVD stb.)! Ilyet csak a szaktanártól kért külön engedéllyel, a szaktanár által végzett víruskeresés után használhat a diák. 

A telephelyen lévő tantermek a meghatározott rend szerint használhatók.

Jogok

Joga van szakkörökre, tanfolyamokra járni, ilyenek szervezésére javaslatot tenni. Részt vehet tanulmányi versenyeken, pályázatokon.

A számítógépeket gyakorlás céljából használhatja, amennyiben a számítógépes szaktan​te​rem​ben nincs óra.

Joga, hogy a diákönkormányzat munkájában részt vegyen.

Joga van problémás ügyével a szaktanárhoz, az osztályfőnökhöz, az igazgatóhoz fordulni. Szervezett formában képviselő útján vagy egyénileg véleményt nyilváníthat, javaslatot tehet az iskola életével kapcsolatos kérdé​se​kben, és ezekre választ kérhet. Véleményt nyilváníthat a tanárok mun​kájáról.

A diákoknak egyetértési joguk van:

· az iskolai házirend elfogadásakor és módosításakor,

· az iskolai SZMSZ elfogadásakor és módosításakor,

· az adatkezelési szabályzat elfogadásakor és módosításakor.

· a tanulói szociális juttatások elosztási elveinek meghatározásakor,
· az ifjúságpolitikai célokra biztosított pénzeszközök felhasználásakor.
Tanulói érdekérvényesítés

Érdekeinek sérülése esetén panasszal fordulhat osztályfőnökéhez, a diákönkormányzat vezetőjéhez, az iskola igazgatójához, a fenntartóhoz és az oktatási ombudsmanhoz. 

Fegyelmi eljárás esetén a fegyelmi bizottság minden esetben ismerteti a fegyelmi határozat elleni fellebbezési, jogorvoslati lehetőségeket; a kérelem, törvényességi kérelem, felülbírálati kérelem lényegét, formáját és a címzettjét.

A tanulói jogok érvényesülését a DÖK figyelemmel kísérheti, és megállapításairól tájékoztathatja a nevelőtestületet és a fenntartót. A tanulók nagyobb csoportját érintő kérdésekben tájékoztatást kérhet az iskola vezetőjétől, és résztvehet az e körbe tartozó ügyek megtárgyalásán. A tanulók nagyobb közösségének számít a tanulók 20 %-a.
Diákönkormányzat alapítása, működtetése

A tanulók létrehozhatnak diákönkormányzatot, ill. más tanulói közösséget. Maguk közül vezetőt választhatnak. A közösség működéséhez az iskola helyiséget és segítő tanárt biztosít. A diákgyűlések a diákönkormányzat szervezeti és működési szabályzata szerint zajlanak. A diákközösségek döntési jogkört gyakorolnak — a nevelőtestület véleményének meghallga​tásával — saját közösségi életük tervezésében, szervezésében, tisztségviselőik megválasztá​sában.

Elismerés, jutalmazás, elmarasztalás, büntetés

Elismerés

Jutalomban részesíthető az a diák, aki

· kiemelkedő tanulmányi munkát végez,

· példamutató közösségi tevékenységet folytat,

· hozzájárul az iskola hírnevének megőrzéséhez,

· eredményes kulturális, vagy kimagasló sportteljesítményt nyújt.

Az elismerés formái a következők

év közben

· szaktanári dicséret szóban,

· osztályfőnöki dicséret szóban és írásban,

· igazgatói dicséret írásban és a tanulóifjúság előtt ünnepélyeken,

· tantestületi dicséret írásban és az iskola ifjúsága előtt ünnepélyeken.

év végén

· bizonyítványba írt tantárgyi (szaktanári) dicséret,

· bizonyítványba írt tantestületi dicséret általános tanulmányi munkáért,

· oklevél, jutalomkönyv,

Elmarasztalás, büntetés

Elmarasztalások

Az a diák, aki kötelességeit enyhébb formában megszegi, a következő elmarasztalásban részesíthető:

· szaktanári figyelmeztetés négyszemközt vagy a közösség előtt,

· osztályfőnöki figyelmeztetés négyszemközt vagy a közösség előtt,

· osztályfőnöki intés (írásban),

· igazgatói intés (írásban).

Fegyelmi büntetések

Ha a tanuló a kötelességeit vétkesen és súlyosan megszegi, fegyelmi eljárás alapján írásbeli határozattal fegyelmi büntetésben részesíthető. A fegyelmi büntetés lehet:

· megrovás,

· szigorú megrovás,

· meghatározott kedvezmények, juttatások csökkentése, illetőleg megvonása,

· eltiltás az adott iskolában a tanév folytatásától,

· kizárás az iskolából.

A fegyelmi büntetést a nevelőtestület hozza. Az iskolai diákönkormányzat véleményét be kell szerezni. A tanulónak biztosítani kell, hogy védekezését előadja. A fegyelmi büntetést az igazgató ismerteti a tanulóifjúsággal.

Kártérítési felelősség

Ha a tanuló a nevelési-oktatási intézménynek, illetve a gyakorlati oktatás szervezőjének kárt okoz, a Polgári Törvénykönyv szerint kell helytállnia.

· Gondatlan károkozás esetén a kártérítés nem lehet több mint a károkozás napján érvé​nyes minimálbér egyhavi összegének 50%-a,

· Szándékos károkozás esetén a kártérítés nem lehet több mint a károkozás napján érvé​nyes minimálbér öt havi összege.

Egyeztető eljárás

A diákönkormányzat kezdeményezheti a fegyelmi eljárások lefolytatását megelőzően egyeztető eljárást működtessen. Erről a kezdeményezéséről a tanév megkezdését követő egy héten — de legkésőbb valamely fegyelmi eljárás megindításáról szóló értesítés kiküldése előtt két héttel írásban tájékoztatja az iskolát és megnevezi a lehetséges egyeztetőket (mediátor). Az egyeztető fegyelmi eljárás megindításáról szóló értesítés kiküldése előtt egy héttel nyilatkozik arról, hogy szükség esetén vállalja az egyeztetést, az iskola pedig nyilatkozik arról, hogy elfogadja az egyeztető személyét és vállalja az egyeztetés költségeit.  Az iskola — ha az egyeztető nem az iskola alkalmazottja — megbízási szerződést köt az egyeztetővel. Az eljárás további szabályairól a 11/1994. MKM rendelet 32. §-a rendelkezik.

A térítési díj, tandíj befizetésére, visszafizetésére vonatkozó rendelkezések

A tanuló az iskola nyilvános felvételi tájékoztatójában meghatározott jelentkezési és beiratkozási díjat jelentkezéskor és beiratkozáskor köteles befizetni az iskola pénztárába, melyet csak abban az esetben térít vissza az iskola, ha a választott szak nem indul be, és a jelentkező átirányítást más szakra nem vállalt.

A nyelvvizsgázók a nyelvvizsga díját a nyelvvizsgaköz​pont részére fizetik be a központ által meghatározott szabályok szerint. 

Iskolarendszerű nappali képzésen tandíjfizetési kötelezettsége van annak, aki iskolarendszer​ben a második szakképesítését szerzi. A tandíj fizetése havi ütemezésben is történhet a tanuló​szerződés melléklete szerint. Az iskola csak akkor téríti vissza – részben vagy egészben – a befizetett tandíjat, ha az intézmény a vállalt kötelezettségét neki felróható okok miatt nem teljesíti és a szerződést súlyosan megszegi.

Térítési díjért igénybe vehető szolgáltatások a tanórán kívül tartott pótmodulzáró vizsga, pótelővizsga, osztályozó vizsga abban az esetben, ha a sikertelen pótmodolzáró, vizsga miatt osztályzóvizsgát tehet. A díjakat a képzési szerződés tartalmazza. 

A szakmai záróvizsgadíjat csak abban az esetben kéri az iskola a tanulótól, ha az állam nem folyósítja az iskola részére a szakmai vizsga normatíváját. 

Térítési díjért igénybe vehető szolgáltatás a tanulói jogviszony megszűnése után megkezdett szakmai vizsga – beleértve a javító- és pótlóvizsgát is –, továbbá a tanuló jogviszony fennállása alatt megkezdett, de be nem fejezett vizsga esetén a második vagy további javítóvizsga. Mértékéről az igazgató dönt.

A tanulók tájékoztatásának rendje és formái

A tanulók számára tájékoztatást ad:

· az igazgató – a diákparlementen, a diákönkormányzat vezetőségi ülésén, a tanulói fali​új​ságon, a honlapon keresztül vagy előre jelzett időpontban bármelyik diáknak, osztálynak,

· az osztályfőnökök – az osztályfőnöki órák keretében,

· a szaktanárok a tanórákon és a tanórákon kívüli foglalkozásokon.
A tanulók véleménynyilvánításának rendje és formái

· A diákok véleményüket szervezett formában a diákparlamenten, a diákönkormányzati összejöveteleken nyilváníthatják ki.

· Problémáikkal személyesen megkereshetik tanáraikat, osztályfőnöküket és az iskola vezetését.

· Írásos formában véleményüket fejezhetik ki az osztályfőnöknek, a szaktanárnak és az igazgatónak, elégedettségmérés kérdőívén.

Diákkörök

Az iskola tanulói közös tevékenységük megszervezésére diákköröket hozhatnak létre. Ezek formái lehetnek 
· házibajnokság
· OSZTV-s versenyre felkészítő szakkör
· Teöreök Aladár szakmai versenyre felkészítő szakkör

A diákkörök megszervezésének feltételei

A jelentkezési határidő: a tanév helyi rendje szerint.
Minimális létszám: foglalkozásonként 5 fő.
A foglalkozások anyagi fedezetét az iskolai költségvetésből az igazgató biztosítja.
A foglalkozásokat a tanár tanmenet alapján vezeti.

A foglalkozásokon való részvétel történhet

· egyéni jelentkezés alapján,

· tanári javaslatra (pl. versenyre való felkészülés).
Helyiséghasználat rendje

A helyiségek beosztását a mindenkori tantárgyfelosztás és az osztályok órarendjének függvényében az iskola vezetése a tanítás első napján, de legkésőbb az előző héten közli az érintettekkel. A tanítási órákat a beosztásnak megfelelő termekben kell tartani. 
Egyéb foglalkozásokra az igazgatóval való egyeztetés után lehet termet kérni. Az iskolai diákönkormányzat a rendezvényeire az igazgatóval történt előzetes egyeztetés alapján igénybe veheti az iskola tantermeit. 
A számítástecnikai géptermek használati rendjére vonatkozó szabályzat a házirend mellékletét képezi.

Védő, óvó előírások 

A tanulókat a tanév első napján az osztályfőnökök munka- és balesetvédelmi és tűzvédelmi oktatásban részesítik, mely írásban rögzítésre kerül. 

Az intézmény valamennyi alkalmazottjainak kötelessége a munka során:

· A munkavédelmi és balesetvédelmi feladatok betartása

· A munkavégzéssel kapcsolatos eszközök biztonságos tárolása, a veszélyt jelentő rendellenesség elvárható módon történő megszüntetése és a felelős vezető tájékoztatása,

· Baleset esetén elsősegélynyújtás, jelentési kötelezettség

· Tanulói balesetek jelentési kötelezettsége: A tanulói balesetek jelentési kötelezettségét az intézmény Munka- és balesetvédelmi szabályzata tartalmazza ill. a 16/1998 sz. MKM rendelet. 

Az iskolai élet rendje

Az iskola nyitva tartása

Az iskola reggel 07.30 óra és 16.30 óra között tart nyitva. Az ügyviteli és gazdasági iroda reggel 08.00 órától délután 16.00 óráig áll a diákok és tanárok rendelkezésére. A szokásos nyitvatartási rendtől való eltérésre az intézményvezető ad engedélyt. Szombaton és vasárnap zárva tart az intézmény. Tanítási szünetek alatt a nyitva tartásról az intézmény igazgatója dönt. 
Az első tanítási óra 08.00 órakor kezdődik, tíz perccel az első tanóra előtt minden tanulónak meg kell érkeznie az iskolába. A tanítási órák időtartama 45, illetve 90 perc. A szünetek 5, 10 percesek, 

· A tanítást 08.00 és 16.00 óra között szervezzük. A tanítási órák időtartama 45, illetve 90 perc. Szimpla óra után 5, dupla óra után minimum 10 perc óraközi szünetet kell tartani.

· Mivel tanítási órák a székhelyen kívül az iskola telephelyein is folynak, így az óraközi szünet megállapításához figyelembe kell venni az átjáráshoz szükséges időt is.

· Az óraközi szünetet úgy kell tervezni, hogy a tanulók az átjáráson túl az illemhelyre is el tudjanak menni, és a következő órára előkészülhessenek. Ha ebédidőre esik az átjárás, a tanulóknak jusson idejük az étkezésre is. 

· Órarendtervezésénél figyelembe kell venni, hogy a pedagógusnak legyen ideje átérni egyik épületből a másikba és az óra megtartásához szükséges előkészületeket meg tudja tenni.

Az iskola napirendje

A tanulók köszönnek az iskolába érkező tanáraiknak, vendégeknek. A tanuló a tanáriban, az ügyviteli irodában kopogtatás után jelzi problémáját, kérését. Az iskolával kapcsolatos ügyeket naponta 15.30 óráig intézheti. Órakezdés után 5 perccel jelentik az irodában, ha nem érkezett meg a tanár személyesen vagy telefonon.

Gondoskodnak az órát tartó pedagógussal együtt a tanterem tisztaságáról és rendjéről A tantermet utoljára elhagyó bezárja az ablakokat, leoltja a lámpákat, és bezárja az ajtót (fűtési szezonban ne menje ki a meleg). 

Az ingyen tankönyvre jogosult diákok, a szükséges tankönyv iránti igényüket minden tanév november 15. napjáig írásban jelzik a gazdasági vezetőnek. Számukra az iskola az iskolai könyvtári állományból a szükséges időre kölcsön adja a tankönyveket. A kölcsönzési idő után köteles a tankönyveket visszaszolgáltatni. Az a tanuló, aki az iskolai könyvtárból kölcsönzött könyvet, jegyzeteket megrongálja, vagy határidőre nem viszi vissza, annak ki kell fizetnie a tankönyv, illetve jegyzetek árát. 

A tantermekben őrizetlenül hagyott tárgyakért az iskola felelősséget nem tud vállalni. 

A házirend az iskola Pedagógiai Programjával és Szervezeti és Működési Szabályzatával együtt érvényes. Az itt nem szabályozott kérdésekben a fenti két joganyag az irányadó.

Nyíregyháza, 2009. ………………………………….

Tar Sándor
Ph.

igazgató

Záró szabályok

A Házirend tudomásulvételét az iskola diákjainak aláírásukkal igazolniuk kell.

A Házirendet legkésőbb két éven belül felül kell vizsgálni.

A Házirend törvényes felülvizsgálatát a fenntartó végzi.


1
Össze oldal: 8

